Verwag nóg misdaad | Maroela Media
Verwag nóg misdaad
Die land moet hom voorberei op 'n feller wordende misdaadvlaag in die aanloop tot die ANC se leierskapskonferensie in Desember. Politieke moorde begin nou al om die toneel in KwaZulu-Natal te oorheers – te meer nog nadat die Inkatha Vryheidsparty die tussenverkiesings in 14 van die 17 wyke in Nqutu, oos van Dundee, ingepalm het.
Dan is daar nog die kwessie van respek. Hoe meer die president en die regering van oneerlikheid en 'n saamheulery met geldsugtige individue beskuldig word, hoe meer voel misdadigers geregverdig om hulle eie pad van bloed en verwoesting te loop. Hoekom sal hulle skielik 'n gewete ontwikkel as hul leiers nie 'n duit omgee nie? Niemand – so redeneer hulle – hou meer by die Queensberry-reëls nie. Waarom sal hulle?
Dié bokskode het op alle terreine van toepassing geword omdat dit so absoluut etiek-gebonde is. Ongelukkig het die woord "etiek" uit Suid-Afrika se woordeskat verdwyn. Mense word vir 'n skrale vyf rand vermoor en daar is geen respek vir ander se eiendom nie. Die Zuma-regering stel telkens die voorbeeld – as grondherverdeling te stadig vorder kry die wit grondeienaar of sy voorsate die skuld. Radikale ekonomiese transformasie beteken in al 11 landstale blykbaar net een ding en dit is vat wat jy nie op 'n ander manier kan kry nie. Dit beteken ook om die stemme van naïewe landsburgers te steel sodat die ANC nog 'n klompie jare op die vet van die land kan leef.
ANC KwaZulu-Natal misdaad moorde Pretoria FM
Britse verkiesing gaan oor meer as net Brexit
Die waarheid. Dit maak seer!!!
Amen, goeie stukkie skryfwerk met uitstekende logiese gevolgtrekkings. Mag ons Gnadiglik dit nie aan ons en ons geliefdes se lewens ervaar nie.
En nou is ons ook weer in 'n resessie. Van die tyd van ou liewe Oom Jan is gesteel, groente en vee en… Dit gaan ook nie stop na Desember nie want die bevolking gaan nie halfveer nie. Inteendeel. Om 27% verhoging in kragtariewe binne die afsienbare tyd te betaal sal groot druk plaas op werkverskaffers en huiswerkers wat werkloosheid sal verhoog. Die arme siel wat die barmhartige Samaritaan gehelp het moes ook deurloop. Misdaad is nie in SA ontwerp nie, maar ons probeer beslis alle rekords breek. Dis seker….
Ons moet net eenvoudig langer leef, die anc as te ware oorleef. Wanneer hulle alles verwoes het en op mekaar gedraai het en uitgemoor het kan ons weer uit ons skuilings kom en die land weer opbou. Ongelukkig ry ons roekeloos, lewe ongesond, beskerm ons self nie genoegsaam nie en word dus uitgemoor. Teen die tyd dat die anc val gaan daar net 'n handjie vol van ons oor wees.
Ons morele kompas vervaag al hoe meer – dis net weereens ñ teken dat hoe langer die regerende party regeer, hoe meer gaan ons apaties raak en verval.